Produksie-inflasie in stygende fase | Die Vryburger
Die produsente-prysindeks (PPI) vir Oktober toon ŉ jaar-op-jaar inflasiekoers van 4.2% teenoor die vorige maand se 3.6%. Dit is ŉ aansienlike toename en omdat die PPI deurwerk na die verbruikersinflasie (VPI) verklaar dit die huidige besorgdheid oor inflasie en vandeesmaand se rentekoersverhoging om dit teen te werk. Die VPI vir Oktober jaar-op-jaar was 4.7% teenoor September se 4.6%.
Van die grootste jaar-op-jaar stygings vir Oktober in die PPI se samestelling was ondervind by elektrisiteit en water met ŉ toename van 13.5%; vir September was dit 11.3%. Die staats- en semi-staatsbedrywe bly steeds ŉ voorste skepper van die kostestygings in die land.